Skincare for 30s: ত্বকের তারুণ্য ধরে রাখতে নিত্যদিনের পরিচর্যায় মেনে চলুন এই ৬টি নিয়ম

তিরিশ পেড়িয়েছে ত্বকের বয়স? এই বয়সে ত্বকের লাবণ্য ও তারুণ্য ধরে রাখতে ত্বকের রোজকার পরিচর্যায় এই ৬টি বিষয় অবশ্যই মেনে চলুন। এতে ত্বক থাকবে স্বাস্থ্যোজ্জ্বল। তিরিশের পর ত্বকে বেশ কিছু পরিবর্তন আসে। চামড়ার কুঁচকে যাওয়া, বলি রেখা, রোমকূপের বড় হয়ে যাওয়া, রুক্ষ ত্বকের মতো একাধিক সমস্যা দেখা দেয় ত্বকে। তাই ত্বকের যত্ন নিতে এই বিষয়গুলো অবশ্যই মেনে চলুন।

আই ক্রিম

বয়স বাড়ার লক্ষণ সর্বপ্রথমে চোখের আশেপাশের অংশে ফুটে ওঠে। তাই আপনার প্রত্যেক দিনের স্কিন কেয়ার রুটিনে ডে আর নাইট আই ক্রিম অবশ্যই রাখুন।

সানস্ক্রিনের ব্যবহার

তিরিশ পাশ করলে মুখ বয়েসের ছাপ পড়তে শুরু করে। তাই এই সময়ে নিয়মিত সানস্ক্রিনের ব্যবহার অত্যন্ত জরুরি।

টোনারের ব্যবহার করুন প্রত্যেকদিন

এই বয়সে বেসিক টোনারে কাজ হবে না। ত্বকের অন্যান্য সমস্যার পাশাপাশি এই সময় রোমকূপের মুখ বড় হয়ে যাওয়ায় ত্বকের মসৃণ ভাব অনেকটাই কমিয়ে দেয়। তাই এই সময় অ্যান্টি এজিং টোনার ব্যবহার করুন। টোনার ত্বকের পিএইচ ব্যালেন্স বজায় রাখে।

অ্যান্টি এজিং সিরাম

অ্যান্টি এজিং সিরাম আপনার ত্বকে ম্যাজিকের মতো কাজ করে। কারণ, এতে ভিটামিনের পাশাপাশি আরও বেশ কয়েক রকমের উপকারী উপাদান থাকে যেগুলি ত্বকের তারুণ্য ধরে রাখতে সাহায্য করে।

মেকাআপ রিমুভার ব্যবহার করুন

ওয়াটার প্রুফ মেকাআপ প্রোডাক্ট ব্যবহারের পর ত্বক পরিষ্কার করতে ভাল কোয়ালিটির মেকাআপ রিমুভার ব্যবহার করুন।

এক্সফোলিয়েট করুন

মুখে বয়সের ছাপ নিয়ন্ত্রণে রাখতে গ্লাইকোলিক অ্যাসিড, সাইট্রিক অ্যাসিড কিংবা ল্যাক্টিক অ্যাসিডের মতো আলফা হাইড্রোক্সি অ্যাসিড যুক্ত এক্সফোলিয়েটার ব্যবহার করুন।

তিরিশের কোটায় যদি আপনার বয়স হয় তাহলে ত্বকের লাবণ্য ধরে রাখতে অবশ্যই এই ত্বকের পরিচর্যায় এই নিয়মগুলো মেনে চলুন।